സര്ക്കാര് നല്കിയില്ലെങ്കിലും ശ്രീജേഷിന് ഒരു കോടി! ഷംഷീര് വയലില് വക കേട്ടുമാത്രം പരിചയിച്ച തുകയില് സര്പ്രൈസ്ഡ്! ദുബായ്കൊച്ചി: ടോക്യോ ഒളിംപിക്സില് രാജ്യത്തിന്റെ അഭിമാനമായി മാറിയ താരമാണ് മലയാളിയായ പിആര് ശ്രീജേഷ്. നാല് പതിറ്റാണ്ടിന് ശേഷം ഹോക്കിയില് ഒളിംപിക് മെഡല് നേടിയ ടീമിന്റെ ഗോള്വല കാത്തത് ശ്രീജേഷ് ആയിരുന്നു. നേരത്തേ ഇന്ത്യന് ഹോക്കി ടീമിന്റെ ക്യാപ്റ്റനും ആയിരുന്നു ശ്രീജേഷ്. Dr Shamsheer Vayalil announces cash reward of Rs one crore to Sreejesh ഇന്ത്യന് ഹോക്കിയെ പുനരുജ്ജീവിപ്പിച്ചത് ആര്? അത് ഒരേയൊരാളാണ്... നവീന് പട്നായിക് അതിന്റെ കഥയിങ്ങനെ മറ്റ് സംസ്ഥാനങ്ങള് തങ്ങളുടെ ഒളിംപ്യന്മാര്ക്കും മെഡല് ജേതാക്കള്ക്കും എല്ലാം വാരിക്കോരി സമ്മാനങ്ങള് നല്കുമ്ബോള് കേരളം മാത്രം അതിന് തയ്യാറാകുന്നില്ലെന്ന് വലിയ വിമര്ശനം ഉയര്ന്നിരിക്കുകയാണിപ്പോള്. എന്തായാലും സംസ്ഥാന സര്ക്കാര് നല്കിയില്ലെങ്കിലും ശ്രീജേഷിന് കേരളത്തില് നിന്ന് സമ്മാനങ്ങള് കിട്ടാതെ പോകില്ല. പിറന്നാള് ദിനത്തില് ചുവപ്പില് സുന്ദരിയായി മാളവിക ചിത്രങ്ങള് കാണാം 1ഒരു കോടി രൂപയാണ് ഒളിംപിക്സ് മെഡല് നേടിയ ഹോക്കി ടീമിലെ അംഗമായ പിആര് ശ്രീജേഷിന് നല്കുമെന്ന് പ്രവാസി വ്യവസായി ഡോ ഷംഷീര് വയലില് പ്രഖ്യാപിച്ചിരിക്കുന്നത്. യുഎഇ ആസ്ഥാനമായി പ്രവര്ത്തിക്കുന്ന വിപിഎസ് ഹെല്ത്ത് കെയറിന്റെ ചെയര്മാനും മാനേജിങ് ഡയറക്ടറും ആണ് ഡോ ഷംഷീര് വയലില്. പ്രവാസി വ്യവസായി എംഎ യൂസഫലിയുടെ മരുമകനും കൂടിയാണ്. 2ഇന്ത്യന് ടീമിന് ചരിത്ര വിജയം സമ്മാനിച്ചതിനുള്ളതാണ് ഈ പാരിതോഷികം എന്നാണ് ഡോ ഷംഷീര് വയലില് പറയുന്നത്. ലോക മലയാളികള്ക്ക് ശ്രീജേഷ് അഭിമാന മാതൃകയാണെന്നും അദ്ദേഹം പറഞ്ഞു. ശ്രീജേഷിന്റെയും ഇന്ത്യന് ടീമിന്റേയും പ്രകടനം ഹോക്കിയില് പുതിയ താരോദയങ്ങള്ക്ക് പ്രചോദനമാകുമെന്നും അദ്ദേഹം പറഞ്ഞു. 3ശ്രീജേഷിനെ ഫോണില് വിളിച്ച് അഭിനന്ദിച്ചുകൊണ്ടാണ് പാരിതോഷികത്തിന്റെ വിവരം ഡോ ഷംഷീര് അറിയിച്ചത്. കൊച്ചിയില് നടക്കുന്ന ചടങ്ങില് വച്ചായിരിക്കും സമ്മാനത്തുക കൈമാറുക. ശ്രീജേഷിന് ലഭിക്കുന്ന ഏറ്റവും ഉയര്ന്ന വ്യക്തിഗത സമ്മാനത്തുകയാണ് ഈ ഒരുകോടി രൂപ. 4അപ്രതീക്ഷിതമായിരുന്നു ഷംഷീര് വയലിലിന്റെ ഫോണ്കോള് എന്നായിരുന്നു ശ്രീജേഷ് പ്രതികരിച്ചത്. അദ്ദേഹം വിളിക്കുകയും വളരെയധികം സന്തോഷത്തോടെ മെഡല് നേട്ടത്തെ അംഗീകരിക്കുകയും ചെയ്തു. ഒരു കോടി രൂപ പാരിതോഷികമായി പ്രഖ്യാപിച്ചു എന്നത് ഏറെ സന്തോഷകരമായ കാര്യമാണ്. അത് വലിയ സര്പ്രൈസ് ആയിരുന്നു. കേട്ട് മാത്രം പരിചയമുള്ള ഒരു തുകയാണ് അത്. അത്രയും വലിയൊരു തുക പാരിതോഷികമായി തരുന്നു എന്നതില് വളരെയധികം സന്തോഷമുണ്ട്. ലോകമെമ്ബാടുമുള്ള മലയാളികളില് നിന്ന് ലഭിക്കുന്ന അംഗീകാരത്തിലും ഏറെ സന്തോഷമുണ്ടെന്ന് ശ്രീജേഷ് പ്രതികരിച്ചു. 5ശ്രീജേഷിന് സംസ്ഥാന സര്ക്കാര് ഇതുവരെ ഒരു പാരിതോഷികവും പ്രഖ്യാപിച്ചിട്ടില്ല എന്നത് വളരെയേറെ വിമര്ശനങ്ങള്ക്ക് വഴിവച്ചിട്ടുണ്ട്. ഒളിംപിക് മെഡല് സ്വന്തമാക്കുന്ന ആദ്യമലയാളിയാണ് ശ്രീജേഷ്. സംസ്ഥാന സര്ക്കാര് സ്വീകരിക്കുന്ന നിഷേധാത്മക സമീനത്തിനെതിരെ കായികത താരങ്ങളില് നിന്നും പ്രതിഷേധം ഉയര്ന്നുകഴിഞ്ഞിട്ടുണ്ട്. 6ഒളിംപിക്സില് വെങ്കല മെഡല് നേടിയ ഹോക്കി ടീം അംഗങ്ങള്ക്ക് ബിസിസിഐ സമ്മാനത്തുക പ്രഖ്യാപിച്ചിട്ടുണ്ട്. ഹരിയാണയും ഹോക്കി ടീം അംഗങ്ങള്ക്ക് പാരിതോഷികം പ്രഖ്യാപിച്ചുകഴിഞ്ഞു. എന്തായാലും ഇതില് ഏറ്റവും ഉയര്ന്ന തുക പ്രഖ്യാപിച്ചിട്ടുള്ളത് ഡോ ഷംഷീര് വയലില് ആണ്. ഇത്രയൊക്കെ ആയിട്ടും സംസ്ഥാന സര്ക്കാര് എന്ത് നടപടി സ്വീകരിച്ചു എന്ന ചോദ്യത്തിന് ഉത്തരമില്ല. 7ഒളിംപിക്സില് സ്വര്ണ മെഡല് നേടിയ നീരജ് ചോപ്രയ്ക്ക് അദ്ദേഹത്തിന്റെ സംസ്ഥാനമായ ഹരിയാണ പ്രഖ്യാപിച്ചത് ആറ് കോടി രൂപയുടെ ക്യാഷ് പ്രൈസ് ആയിരുന്നു. ഇത് കൂടാതെ സൗജന്യ നിരക്കില് ഭൂമിയില് ക്ലാസ് വണ് സര്ക്കാര് ജോലിയും വാദ്ഗാനം ചെയ്തിട്ടുണ്ട്. പഞ്ചാബ് സര്ക്കാരും നീരജിന് രണ്ട് കോടി രൂപ പ്രഖ്യാപിച്ചിട്ടുണ്ട്. source: oneindia.com